เรื่องร้องเรียน: ขอความกรุณาแก้ปัญหาเรื่องฝุ่นมลพิษข้างบ้านให้ด้วยค่ะ   - บ้านเลขที่ 22/86 ลาดพร้าว ซอย 1 แยก 15-1 จอมพล จตุจักร และอาคารชั้นเดียวฝั่งตรงข้าม(เยื้องกัน) เปิดให้เช่าในราคาถูก ผู้เช่าอยู่อย่างแออัดและมีอาชีพขายอาหารปิ้งย่าง/ไก่ย่าง ผู้เช่าบางส่วนเป็นต่างด้าวจากประเทศเพื่อนบ้าน บางครั้งทำเสียงดัง อยู่กันอย่างแออัด ไม่ถูกสุขลักษณะ จุดเตาเผาเพื่อขายไก่ย่างทุกเช้า (เริ่มประมาณตีห้า) ก่อฟืนทำอาหารเช้า กลางวัน เย็น ก่อให้เกิดควันไฟบริเวณโดยรอบ (ควันที่ลอยเข้าบ้าน วัดปริมาณ ฝุ่น pm 2.5 ได้สูงถึง 400 ug/m3) ส่งกลิ่นเหม็น หายใจลำบาก ต้องสูดดมเรื่อยๆ เกือบทั้งวันและตลอดปี (ขณะที่พิมพ์แจ้งอยู่นี้ก็นั่งสูดควันไปด้วย เนื่องจากเขากำลังก่อฟืนทำอาหารเที่ยง) - บ้านที่อยู่อาศัยโดยรอบได้รับผลกระทบมาสักพักแล้ว ตอนนี้ทนไม่ไหวแล้วเนื่องจากมีเด็กเล็ก ผู้สูงอายุ 76 ปีเป็นโรคภูมิแพ้ อายุ 79 ปี เป็นโรคหัวใจ และมีผู้สูงอายุที่เป็นผู้ป่วยติดเตียง ได้รับผลกระทบทางสุขภาพ มีอาการกำเริบเพราะสูดควันไฟทุกวัน  - พยามใช้เครื่องกรองอากาศ แต่ไม่สามารถครอบคลุมทั่วบริเวณบ้าน - ผู้สูงอายุบางคนไม่สามารถอยู่ในห้องที่มีเครื่องปรับอากาศ ต้องเปิดหน้าต่างนอน  ขอความกรุณาเจ้าหน้าที่เข้ามาจัดการแก้ไขให้ด้วย🙏 และขอให้ไม่เปิดเผยข้อมูลผู้แจ้งแก่คู่กรณี เนื่องจากกลัวมีปัญหากันค่ะ ขอบคุณค่ะ
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณดังกล่าวแล้ว โดยเจ้าหน้าที่ได้ประชาสัมพันธ์ขอความร่วมมือกับประชาชนที่พักอาศัยอยู่บ้านหลังดังกล่าวไม่ให้ประกอบอาหารโดยการก่อไฟโดยใช้ฟืนหรือเตาถ่านที่ทำให้เกิดควันไฟ เพื่อไม่ให้สร้างมลภาวะทางอากาศในพื้นที่ส่วนรวม และเจ้าหน้าที่แนะนำให้ใช้เครื่องดูดควันบนเตา เพื่อลดควัน และกำชับให้ช่วยกันรักษาความสะอาด และมลภาวะทางอากาศ ในพื้นที่ดังกล่าวไม่ให้เกิดความเดือดร้อนแก่ประชาชน
ความเห็นของผู้แจ้ง: ขอบคุณเจ้าหน้าที่ที่เกี่ยวข้องทุกท่านค่ะ🙏
พื้นที่: แขวงจอมพล เขตจตุจักร กรุงเทพมหานคร